మండాజి నర్సింహాచారి

మండాజి నర్సింహాచారి తెలంగాణ రాష్ట్రానికి చెందిన యువ శాస్త్రవేత్త. ఆయన ఆరిపోయిన ట్యూబ్ లైట్లతో మళ్లీ వెలుగులు నింపేందుకు క్రొత్త ఆవిష్కరణ "చారి ఫార్ములా" ను రూపొందించాడు.Ideas from the abyss need ground to grow ప్రపంచంలో అనేక దేశాలలో ప్రజల మరణానికి కారణమవుతున్న మహమ్మారి  కరోనా వైరస్ ను 15 సెకెన్లలో అంతంచేసే కరోనా వైరస్ సంహారిణి (యూవీ బాక్స్) ను రూపొందించాడు. ఇంట్లో ఎవరూ లేని సమయంలో అపరిచితులు వస్తే వెంటనే అలారం మోగడంతో పాటు సెల్ఫోన్ కు సమాచారం వచ్చే వ్యవస్థను కూడా ఆయన ఆవిష్కరించారు. సంప్రదాయేతర ఇందన వనరులపైనా చారి విస్తృత ప్రయోగాలు చేసి, వినియోగిస్తున్నారు. 

జీవిత విశేషాలు
మండాజి నరసింహాచారి  నిజామాబాదు జిల్లా కు చెందిన నవీపేట్ గ్రామంలో 1979 జూన్ 10న సత్యనారాయణ, లక్ష్మీబాయి దంపతులకు జన్మించాడు.  బాల్యం నుండి అతను  ఎలక్ట్రానిక్స్ రంగంలో  ఆసక్తి కలిగియుండేవాడు. చిన్నతనంలో తన తోటి బాలలు ఆటలపై శ్రద్ధ కనబరుస్తుంటే నరసింహాచారి ప్లాస్టిక్, సిలికాన్, లిథియం తో తయారయ్యే వస్తువులను పరిశీలించేవాడు. తన మామయ్యకు గల మెకానిక్ షాపులో గల విద్యుత్ మోటార్లు, విద్యుదయస్కాంతంతోపనిచేసే బొమ్మల గూర్చి, అవి పనిచేసే విధానం గూర్చి నిశితంగా పరిశీలించేవాడు.

 ట్యూబ్ లైట్లపై పరిశోధన 
ఒకనాడు తన గ్రామంలో పాడైపోయిన ట్యూబ్ లైట్లను ఊరి చివర గల చెత్తలో వేయుటను అతను గమనించాడు. ఆ పాడైపోయిన ట్యూబ్ లైట్లు మరలా తిరిగి వెలిగించలేమా? అనే సందేహంతో ఎలక్ట్రీషియన్ కు తనకు గల సందేహాలను అడిగాడు. అవి తిరిగి పనిచేయవు అని తెలులుసున్న తరువాత అతను  తొమ్మిదవ తరగతి చదువుతున్నప్పుడే కాలిపోయిన ట్యూబ్ లైట్లను తిగిగి వెలిగించుటకు అనేక ప్రక్రియల కోసం పరిశోధనలు మొదలుపెట్టాడు. ట్యూబ్ లైట్లలో గల వివిధ పరికరాల గూర్చి గ్రంథాలయంలో గల వివిధ పుస్తకాలను చదివి తెలుసుకున్నాడు. అనేక పరిశోధనలు చేసి చివరికి ఆయన కాలిపోయిన ట్యూబ్ లైట్ ను కూడా వెలిగించగల సరికొత్త పరికరాన్ని ఆవిష్కరించి అందరిని అబ్బురపరచిన ఆవిష్కర్త గా చరిత్రలో నిలిచాడు.

ఈయన రూపొందించిన ఈ పరికరం మాడిపోయిన ట్యూబ్‌లైట్ ను వెలిగించటమే ప్రధానమైనను ఈ పరికరం ద్వారా కొత్త ట్యూబ్‌లైట్ నూ వెలిగించవచ్చు. ఈ పరికరం ద్వారా ట్యూబ్‌లైట్‌ను వెలిగించినట్లయితే విద్యుత్ ఆదా కూడా అవుతుంది. ఇతను రూపొందించిన పరికరం ద్వారా ట్యూబ్‌లైట్ వెలుగునప్పుడు గతకడం కూడా జరగదు. తడిసినా నీటిలో మునిగినా లైట్ వెలుగునిస్తూ ఉంటుంది. ఈ ఫార్ములా "చారీ ఫార్ములా' గా పిలువబడుతుంది.

 చారీ ఫార్ములా 
ఆయన కనుగొన్న "చారీ ఫార్ములా" తో ఆరిపోయిన ట్యూబ్ లైట్లను వెలిగించుటలో, ట్యూబ్ లైట్ల వ్యర్థాలనుండి పర్యావరణ కాలుష్యాన్ని అరికట్టడంలో చేసిన కృషి ప్రపంచ మేథావులను అబ్బురపరచింది. ఆయన చేసిన "చారీ ఫార్ములా" ను, నిజామాబాదు మ్యునిసిపాలిటీ ముందుకు వచ్చి, వీధి దీపాలకు అమర్చింది. ఆయనకు అనేక అంతర్జాతీయ, జాతీయ అవార్డులు వచ్చాయి.

 గ్రామ విద్యుత్ దీపాలు 
మాడిపోయిన ట్యూబ్‌లైట్ లో మళ్ళీవెలుగులు నింపేందుకు నర్సింహాచారి రూపొందించిన పరికరం పేరు చారీ ఫార్ములా.  ఈ పరికరం వల్ల గ్రామాలలో నివసిస్తున్న ప్రజలు వారి ఇండ్లలో కాలిపోయిన /కొత్త ట్యూబ్‌లైట్ ను వెలిగించవచ్చు. ఈ ట్యూబ్ లైట్ చోక్, స్టార్టర్ లేకుండా తక్కువ వోల్టేజిలో పనిచేస్తుంది. దీనిని ఉపయోగించడం చాలా సులభం  ఈ ఆవిష్కరణకు గాను అనేక పురస్కారాలను పొందాడు.

 కరోనా వైరస్ పై పరిశోధన 

 కరోనా వైరస్ సంహారిణి 
అతను కరోనా వైరస్ ను అంతమొందించే పరికరం ఆవిష్కరించాడు. అతను యూవీసీ లైట్ సాయంతో అతినీలలోహిత కిరణాల ద్వారా వైరస్ లను సమూలంగా దూరం చేసే పరికరాన్ని ఆవిష్కరించాడు.  అదే యూవీ బాక్స్. ఈ పరికరానికి హైదరాబాదులోని సెంటర్ ఫర్ సెల్యులార్ అండ్ మాలిక్యులర్ బయాలజీ (సీసీఎంబీ) వారు ప్రశంసించారు. ఆ సంస్థ ఈ పరికరం ద్వారా కరోనా వైరస్ 100 శాతం ఖచ్చితంగా చంపబడుతుందని నిర్థారించింది. ఈ పరికరాన్ని అభివృద్ధి చేసేందుకు నరసింహాచారి తో ఒప్పందం కూడా కుదుర్చుకుంది.  ఈ పరికరం ద్వారా 15 సెకండ్లలో కరోనా వైరస్ సంహరించబడుతుందని నిర్థారణ అయింది. ఈ ఆవిష్కరణకు తెలంగాణ రాష్ట్ర ఐ.టీ శాఖామంత్రి కె.టి.రామారావు అతనిని ప్రశంసించారు.

 గ్లోబల్ 369 పరికరం 
2009 సెప్టెంబరు 9 నుండి అతను హైదరాబాదు లోని నేషనల్ ఇనిస్టిట్యూట్ ఆఫ్ రూరల్ డెవలప్‌మెంటు అండ్ పంచాయితీరాజ్ (NIRD&PR) గ్రామీణ సాంకేతిక పార్క్ (RTP) తో భాగస్వామ్యంలో ఉండి తను కనుగొన్నప్రయోగాల ద్వారా చాలా నిరుద్యోగ యువతకు ఉపాధి మార్గాలను చూపించారు. తన స్వయంకృషితో మరొక్క ప్రయోగమైన "గ్లోబల్ 369" అనే అత్యాధునిక పరికరాన్ని అభివృద్ధి చేసారు. దీనిని ప్రేమతో "చారి ఫార్ములా" అని కూడా పిలుస్తారు. ఈ పరికరానికి భారత ప్రభుత్వం వద్ద బుద్దిపరమైన ఆస్తి (ఇంటెలెక్చువల్ ప్రాపర్టీ) పేటెంట్ లభిస్తుంది

చిత్రమాలిక

ఇవి కూడా చూడండి
 గ్రామాల వీధిదీపాలు - చారి ఫార్ములా
మూలాలు

ఇతర లింకులు














వర్గం:తెలుగువారిలో శాస్త్రవేత్తలు
వర్గం:నిజామాబాదు జిల్లా శాస్త్రవేత్తలు
వర్గం:1979 జననాలు
వర్గం:జీవిస్తున్న ప్రజలు